NETFLIX-EN TELESAILA
Goazen!
Ikusten? Dena joan da ondo.
Nik ere izan nahi dut letra bat!
IA BAKARRIK ETXEAN
Zer moduz tutoretza? Gimnasia gaindituko duzu?
Ai, ez! Beste lagun bat zonbi zurbil itsusi bihurtuta!
Inoiz ez da erraza lagun bat akabatzea.
Kaixo, Max.
Ez zaitut entzun sartzen.
James, ondo zaude?
Lotan ibiltzen egongo nintzen.
Eskolak du errua, Max. Azkenean, akabatu egingo nau!
Gramatika eta literatura, musika, historia, aljebra, aljebraren historia,
idazlanak, etxeko lanak, proiektuak, gimnasia, tutoretzak.
Eskolako txirrinaren soinua sartuta daukat nire buru perfektuaren barruan!
Badakit zer duzun: haur-bizitzako krisia.
Haur-bizitzako krisia?
Zer ikusten duzu hemen?
Elefante bat, ezta?
Elefantea ikusi duzu?
Orduan estresatuta zaude. Edo hiltzaile maniakoa zara.
Edonola ere, atsedena behar duzu.
Hartu egunak libre. Egin pedikura.
Ezin dut, Max. Ez daukat behatzik.
Ze polita.
Baina egun librea ondo etorriko zait.
Noiz hartu dezaket?
Umea naiz. Ez dut nire bizitza kontrolatzen.
Bilatu tartetxo bat burua galdu aurretik.
Bestela, gogoratu:
bertzuna tximiniaren ondoan dago,
zonbi bihurtzen bazara ere.
Non utziko dut orain? Hementxe.
Bai!
Ama, aita, lo geratu naiz!
Eraman eskolara, edo berandu helduko naiz,
eta munstro bati bezala begiratuko didate.
Itxaron! Ezin nauzue utzi!
Nitaz ahaztu dira.
Berandu iritsiko naiz.
Eta joaten ez banaiz?
Orduan ez etorria izango naiz.
Baina ezin dut hori egin, ezta?
Tira, egia esan, utzi naute. Ez da nire errua, haiena baizik.
Hau al da erabakitzeko askatasuna? Bakarrik hitz egiten ari naiz?
Bai, etxean bakarrik nagoelako
eta inork ez didalako entzungo edo egin beharrekoa esango.
Egun librea hartuko dut eskolatik!
Lehenengo, bideojokoetan arituko naiz, aitaren traje garestiarekin.
Gero etxe barruko txirristan ibiliko naiz.
Gero krepeekin eta ziroparekin etxe handi bat egin eta jan egingo dut.
Gero ferra-jaurtiketa etxe barruan.
Gero gurasoen logelan debekatuta dudan tiraderan zer dagoen begiratuko dut.
Has dadila eskolaren aurkako eguna!
Nire lehen egun librea. Urduri nago.
Tira, bideojoko honekin hasiko naiz.
Hauxe izango da etenaldirik gabe jokatzen dudan lehenengo aldia.
Jendea dago kanpoan.
Jaramonik egiten ez badiet joan egingo dira.
Kanpokoek ez dute joan nahi!
Egun on, jauna. Egun zoragarria, ezta?
Byron Salmenta nauzu,
eta berri onak dakarzkizut
merkatuan dagoen etxeko segurtasun sistemarik onenari buruz.
Beraz, atez-ateko saltzailea zara eta Salmenta duzu abizena?
Halaxe da.
Ez zaizu iruditzen… zehatzegia?
Izatez, Litxar Rero zen nire izena, baina aldatu egin nuen.
Erabaki ona.
Jabea zara ala alokairuan zaude?
Bizia eman zidatenen eskuzabaltasunagatik nago hemen.
Babes ofizialeko alokairua, beraz. Ederki.
Begiratu liburuxka hau…
Liburuxka begiratzeko irakurri behar dut, baina horrek eskolaren antza du,
eta nire egun librea da.
Gainera, ez zaitut hemen nahi.
Tira, zortea duzu,
Break In Buster 3000 sistemarik onena baita nahi ez dituzunak etxetik botatzeko.
Nik nahiago dut sistema klasikoa.
Bueno, bueno. Bezero gogorra aurkitu dugu.
Baina ni saltzaile gogorra naiz.
Eskailerak behar bezala erabiltzeko ordua.
Kaixo berriro.
Ez eten nire dibertsioa.
Nik ez dut ezer eten. Marruskadura izan da.
Badakizu: mugitzen ari den objektua indar batek gelditu arte mugitzen da.
Ez nekien hori. Baina orain, bai.
Egunero ikasten dugu gauza berriren bat.
Ikasi? Niri ez irakatsi ezer egun librean!
Gose naiz, baina ez da bazkaltzeko ordua.
Itxaron. Ez nago eskolan.
Nahi dudanean jan dezaket.
Krepe-etxea.
Atsedena, nik nahi dudanean.
Eta sabela betetzera irin zuri prozesatuzko diskoekin,
astigar-ziropa lodi gozoz ondo estalita.
Gozoa.
Gorde apur bat niretzat.
Zu!
Bai, jauna. Ni, jauna. Eta ezingo nintzen zure etxean sartu
Break In Buster 3000 bat izan bazenu.
Bisitari astunak kanpo uzteaz gain,
eguzki-panelak ditu, eta laster hasiko zara aurrezten.
Izatez, 20 urte igaro behar dira eguzki-panelekin aurrezten hasteko.
Eta kontuan hartuta ozono-geruzaren zuloa,
populazioaren gorakada, janari gehiagoren beharra
eta behien uzkerren metanoa,
ziur nago ordurako gizateria eta planeta hondatuta egongo direla.
-Zure matematikekin ezin dut eztabaidatu. -Ez, ezin duzu.
Itxaron. Matematika esan duzu?
Matematikak erabili ditut zure erruz!
Alde hemendik! Ospa!
Nire krepeak!
Ez dakit krepe hauek egitura egokia duten.
Utzi nire egun librea hondatzeari!
Egunon, jauna.
Nahi ez dituzun bisitariak etortzen dira zure etxera behin eta berriz?
Bai! Denbora guztian! Zu!
Hori zen, orduan. Baztertu ezingo duzun eskaintza bat daukat.
Break In Buster 3000 bat erosita,
etxe seguruagoa izango duzu
eta pozik egongo zara kapitalismoaren engranajeak koipeztatu izanagatik,
txepeltasunaren labaingarriarekin.
Ez dut ezer erosiko.
Erronkak gogoko ditut. Aurrera!
Itzel! Ea nork amore ematen duen lehenago.
Joateko ordua da.
Bera joateko ordua.
Aurrera!
Jauna! Hor zaude?
Salmenta jauna naiz.
Arraioa!
Hori egun librean zientzia egitera behartzeagatik!
Eta orain, munduko ferra-jaurtitzailerik handiena lerroan jarri da.
Prest dago, kliskatu egin du.
Berriz kliskatu.
Hirugarrenez kliskatu,
arnasa hartu,
pauso bat eman eta…
Lan egitera behartu nire egun librean!
Badakizu Break In Buster 3000k nahi ez dituzunak botatzen dituela?
Bertzunak hobeto!
Sartu egingo naiz.
Arraioa.
Jaurtiketa ona izan da.
Ez dut hoberik ikusi Jan Zeleznyk munduko marka lortu zuenetik 1997an.
Ez, 1996an izan zen, olinpiaden mendeurrenean.
Olinpiadak lau urtero egiten dira eta lehenengoak 1896an izan baziren…
Ez! Gimnasia, matematika, eta historia landu ditut!
Zuk bai bihotz sentibera.
Ados, Salmenta. Zuk irabazi duzu.
Jar dezakezu Break In Buster 3000 delakoa.
Zortea duzu, jauna.
Heldu eta minutu gutxi batzuk beranduago instalatu dut dena.
Puntu-lerroan sina dezakezu?
Ez dira puntuak, izatez, baina denek esaten dute, eta nik ere bai.
Eta nola funtzionatzen du sistema horrek?
Oso erraza da!
Break In Busterren funtzio guztiak ahotsez aktibatzen dira.
Benetan?
Break In Buster, bota bisitari guztiak nire etxetik.
Saiakera ona, jauna.
Baina aginduak frantsesez konfiguratu ditut, ordaindu aurretik ez erabiltzeko.
Frantsesez?
Frantsesez dakizu?
Oui, monsieur. Break In Buster, intrus! Tirez vous!
Itzali ezazu! Mesedez, jauna.
Familia daukat. Saltzaile txikien familia bat!
Enfin!
Hizkuntzak landu behar izan ditut!
Tira, azkenean nire egun libreaz gozatuko dut.
Ongi etorri, jauna.
Gustura zaude zure Break In Buster 3000rekin?
Zer egiten duzu nire etxean?
-"Nire etxean" esan nahi duzu? -Zer?
Gaur egin ez duzun irakasgai bat da… letra txikia irakurtzea.
Kontratua sinatzean, zure etxearen jabetza eman didazu ordainketa moduan.
Zer?
Saltzailea naizela esan dizudanean parasitoa naizela ulertu behar zenuen.
Beraz, nire etxetik joateko eskatu behar dizut orain.
Ni ez noa inora.
Orduan zu zara sarkina.
Intrusion! Tirez a vous!
Nire egun librea da. Ez dut…
Ados! Eskolakoak egitea nahi duzu? Ba egingo ditut!
Informatika!
Ordenagailua erabiliko dut kamerak kentzeko.
Ai, ez.
Jainkoa!
Hobeto jokatu beharko duzu, jauna.
Hori da nire asmoa.
Kontroleko panel nagusia hondatuko dut.
Erraza da esatea, agian ez egitea.
Musika.
Nire belarriak!
Gimnasia!
Matematika! Bat, bi, hiru, lau, sei.
Zientzia! Islatu honetan!
Oraintxe.
Barkatu! Ez mugitu!
Eta orain, eguneko azken klasea.
Historia.
Historia?
Bai.
Horixe izango zara.
Niri buruz ikasi duzu historian?
Ulertzen dut.
Hortxe duzu eskola.
Maxek arrazoia du: bertzuna mila gauzatarako erabil daiteke.
Hau bai egun libre kaskarra.
Orain Salmenta joan dela,
tiradera debekatua arakatuko dut gurasoak etorri baino…
James?
Azkenean ez dut jakingo nire abizena zein den.
Zertarako dugu traste hau?
Ez daukagu tximiniarik.
Zer egin duzu?
Zer egin dut? Zuk zer uste duzu?
Lanera joan eta hemen utzi nauzue eskola-egunean.
Beraz, egun librea hartu dut
inoiz egiten ez ditudan gauza dibertigarriak egiteko!
Eta oraindik ezin izan dut ezer egin!
Larunbata da, seme.
Itzel! Orain etxeko ekonomia ere ikasiko dut.
Azpitituluak: BeLarra
Bueno, bueno. Bueno